Аб тым, якое значэнне набылі Каляды з часоў прыняцця нашымі далёкімі продкамі хрысціянства, нагадалі прысутным удзельнікі ансамбля “Крэсавяцы”, якія выканалі духоўныя калядныя песні, або, як іх называюць па-польску, календы. Кожная такая песня была напоўнена цеплынёй, дабрынёй і радасцю – радасцю светлага Нараджэння Хрыстова. На некалькіх мовах прагучала вядомая “Ціхая ноч”, якую ў розных краінах выконваюць на свой лад (радзіма ж гэтай песні, як даведаліся слухачы, Аўстрыя).